रिलीज से पहले ही इस फिल्म के टाइटल और मेन किरदारों को लेकर विवाद शुरू हो गया था। हालांकि, सेंसर ने इस फिल्म को ग्रीन सिग्नल दे दिया। इस फिल्म के डायरेक्टर 'मिस 420' और 'घात' जैसी फिल्में बना चुके हैं, लेकिन दोनों बहुत नहीं चलीं। फिल्मी खबरें पढ़ें सीधे फेबसूक पर, लाइक करें NBT Movies कहानी : फिजी में रह रहे भारतीय हाई कमिश्नर शंकर राय (अयूब खान) को किडनैप कर लिया जाता है। हाई कमिश्नर को किडनैपर से छुड़वाने के मकसद से सीक्रेट एजेंट संतेश्वर सिंह उर्फ संता (बोमन ईरानी) और बटेश्वर सिंह उर्फ बंता (वीर दास) को इंडियन सिक्यॉरिटी एजेंसी की ओर से फिजी भेजा जाता है। फिजी पहुंचकर इन दोनों का सामना करीना राय (नेहा धूपिया) और सोनू सुल्तान के साथ होता है। सीक्रेट मिशन में एक के बाद एक रुकावटें आने लगती हैं।  ऐक्टिंग : संता और बंता के लीड किरदारों को बोमन ईरानी और वीर दास ने अच्छे से निभाया है। बोमन ईरानी ने कुछ नया करने की कोशिश की है। संजय मिश्रा, जॉनी लीवर हंसाने में कामयाब रहे हैं। राम कपूर ठीक-ठाक रहे। नेहा धूपिया और लीज़ा हेडन बस शोपीस बनकर रह गई हैं। निर्देशन : आकाशदीप का निर्देशन बेहद कमजोर है। बेशक उनकी सोच अच्छी रही है, लेकिन कहानी में नयापन नहीं है। स्क्रिप्ट में जान नहीं है। डायरेक्टर ने इस कमजोर स्क्रिप्ट को और लचर बना दिया है। हालांकि, कॉमिडी के कई सीन्स दमदार हैं। संगीत : फिल्म का म्यूजिक लाउड है, लेकिन कोई भी गाना ऐसा नहीं जो आपको हॉल से निकलने के बाद याद रह सके।